PCA สุดเศร้า Q2 พลิกขาดทุน หลังรายได้ลดลง-ต้นทุนและค่าใช้จ่ายเพิ่มขึ้น
PCA สุดเศร้า Q2/59 พลิกขาดทุน มาที่ 7.88 ลบ. จากปีก่อนมีกำไร 24.42 ลบ. เหตุรายได้ลดลง-ต้นทุนและค่าใช้จ่ายเพิ่มขึ้น ขณะที่ 6 เดือนแรกพลิกขาดทุน อยู่ที่ 30.19 ลบ. จากปีก่อนมีกำไร 29.15 ลบ.
15 ส.ค. 2559

บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PCA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีผลขาดทุนสุทธิ 7.88 ล้านบาท หรือมีขาดทุนสุทธิ 0.03 บาทต่อหุ้น จากช่วงเดียวกันของปีก่อนที่มีกำไรสุทธิ 24.42 ล้านบาท หรือมีกำไรสุทธิ 0.10 บาทต่อหุ้น
ทั้งนี้ผลการดำเนินงานในไตรมาสดังกล่าวมีพลิกขาดทุนเนื่องจากบริษัทมียอดขายลดลงจากโครงการที่ส่งมอบได้น้อยลงและยอดขายจากการขายสินค้าปกติลดลง ด้านต้นทุนสินค้าที่ขายและค่าใช้จ่ายสูงขึ้น
ขณะที่ผลการดำเนินงานช่วง 6 เดือนแรกมีขาดทุนสุทธิ 30.19 ล้านบาท หรือ 0.12 บาทต่อหุ้น จากช่วงเดียวกันของปีก่อนที่มีกำไรสุทธิ 29.15 ล้านบาท หรือ 0.12 บาทต่อหุ้น